Deutscher Frauenring ble etablert i 1949 i det daværende Vest-Tyskland. På stiftelsesmøtet i Bad Pyrmont deltok 600 representanter for ulike kvinnesaksorganisasjoner. Deutscher Frauenring oppstod som en sammenslutning av eksisterende borgerlige kvinnesaksorganisasjoner i Vest-Tyskland, og stod i tradisjonen etter Bund Deutscher Frauenvereine og den borgerlige eller borgerlig-liberale kvinnesaksbevegelsen som eksisterte i Tyskland frem til 1933.